बिजली के बढ़े रेट वापस लेने की मांग, कलेक्टर को सौंपा ज्ञापन
खेतीबचाओ किसान बचाओ समिति के सदस्यों ने बिजली के बढ़े रेट वापस लेने की मांग को लेकर सोमवार को कलेक्टर रामनिवास को ज्ञापन सौंपा। ज्ञापन में बताया कि सरकार ने बिजली के दाम बढ़ा रही है। इस बार किसानों की फसल खराब हो चुकी है। रही सही कसर फसलों के कम दामों ने पूरी कर दी है। ऐसे में बिजली के बढ़े रेट से किसानों की हालत और ज्यादा खराब हो जाएगी। ज्ञापन में बिजली के रेट नहीं बढ़ाने की मांग की है। ज्ञापन देने वालों में ओमप्रकाश, नरेंद्र झोरड़, धर्मपाल, राजेंद्र जांदू, इंद्रजीत, सुभाष टाक, संदीप नेहरा, महावीर, मदनसिंह राठौड़ आदि शामिल थे। खेती बचाओ किसान बचाओ समिति ने नहर के पानी की मात्रा में की गई कमी को वापस बढ़ाने घग्घर नदी के डोला को पुन: तैयार करने की मांग को लेकर कलेक्टर को ज्ञापन सौंपा। ज्ञापन में बताया कि एनजीसी नहर के पानी की मात्रा पहले से घटा दी गई है, जो कि पानी की मात्रा बहुत कम है।
hin_Deva hin_Deva